=== Kritik for brug af tortur ===
[[Tortur]] af mistænkte er set som en hurtig og nem måde at få svar fra dem – et af de i udlandet kendte eksempler, er sagen om to migrantarbejdere ifm. [[Koh Tao#Negativ presseomtale og kontrovers om sikkerhed|dobbeltmordet på Koh Tao]] i 2014 – en CRCF-rapport (''Cross Cultural Foundation'') om tortur og umenneskelig praksis i de yderste sydlige provinser [[Yala]], [[Pattani]] og [[Narathiwat]] viste mindst 54 tilfælde af tortur fra 2004 til 2015. Rapporten afslørede, at alle torturofrene var [[Malaysia|malaysisk]] [[Etnicitet|etniske]] mandlige mistænkte i sager relateret til det sydlige oprør, samt at alle var blevet tortureret af embedsmænd som led i deres [[forhør]], mens de var i forvaring på officielle steder. I august 2018 udgav det thailandske justitsministerium i samarbejde med ''[[International Association for Prevention of Tortur]]'' (APT), en international [[NGO]], officielle retningslinjer for at forhindre tortur og misbrug af personer i forvaring. Projektet havde til formål at uddanne og oprette standarder, for at vejlede lovhåndhævende myndigheder og tilhørende embedsmænd i at forhindre, og til sidst slutte brugen af umenneskelig praksis og tortur, der af internationale organer ses som en stor plet på landets forvaltning af [[menneskerettighederne]].<ref>Pratch Rujivanarom (1. august 2018). ''[http://www.nationthailand.com/national/30351165 Thailand developing guidelines to end torture of suspects in custody]''. [[The Nation (Thailand)|The Nation]]. Hentet 1. august 2018.</ref>
Politik